el el el el el el el el el el el el el el el el el el el el el el el el el el el el el el en el el el el el el el el el en el el el el el el el el el el el el el fr fr fr el el el el el el el el el en el el el el el el el en el el el el el el el en el el el el el el el el el fr el el el el en el el en el el el el el el en el el en el el el el en el el en el el el el en en ru el el el en el el en el el el el el it el el en el el fr el el el el el el el fr en el el el el el el el de el el fr en el it el en en el en el el el en el el el fr el el fr el el fr el el fr el el fr el el el el el fr el el en el el fr el el en el fr de el fr ceb el fr el el en id en en el en en de war el el ru fr el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Τομ Κρουζ (Thomas Cruise Mapother IV, γενν. 3 Ιουλίου 1962) είναι Αμερικανός ηθοποιός. Ξεκίνησε την καριέρα του το 1981 με τις ταινίες Ατελείωτη Αγάπη (Endless Love) και Ταπς, η σάλπιγγα της ανταρσίας (Taps). Υποδύθηκε τον πρώτο του πρωταγωνιστικό ρόλο στην ταινία Οι Πονηρές Δουλειές ενός Πρωτάρη (Risky Business) το 1983. Απέκτησε παγκοσμία αναγνωρισιμότητα με τον πρωταγωνιστικό ρόλο που είχε στην ταινία Τοπ Γκαν (Top Gun) το 1986 και ο πιο διάσημος ρόλος του είναι αυτός του Ίθαν Χαντ στην επιτυχημένη σειρά ταινιών Επικίνδυνη Αποστολή (Mission: Impossible). Έχει πρωταγωνιστήσει σε αρκετές επιτυχημένες ταινίες όπως: Το χρώμα του χρήματος (The Color of Money, 1986), Ο Άνθρωπος της Βροχής (Rain Man, 1988), Μέρες Κεραυνού (Days of Thunder, 1990), Ζήτημα Τιμής (A Few Good Men, 1992), Vanilla Sky (2001), Minority Report (2002), Ο Τελευταίος Σαμουράι (The Last Samurai, 2003), Η Διαδρομή (Collateral, 2004), Ο Πόλεμος των Κόσμων (War of the Worlds, 2005) και Επιχείρηση Βαλκυρία (Valkyrie, 2008)
Henry Munro Middle School, Glen Ridge High School και St. Xavier High School
ηθοποιός ταινιών, παραγωγός ταινιών και σκηνοθέτης κινηματογραφικών έργων
Μίμι Ρότζερς (1987–1990), Νικόλ Κίντμαν (1990–2001) και Κέιτι Χολμς (2006–2012)[1]
Ρεμπέκα Ντε Μορνέ (1983–1985) και Πενέλοπε Κρουζ (2001–2004)
Σούρι Κρουζ, Isabella Jane Cruise και Connor Cruise
Thomas Cruise Mapother III[2] και Mary Lee Pfeiffer[2]
Χρυσή Σφαίρα για τον Καλύτερο Άνδρα Ηθοποιό σε Δραματική ταινία (1990), Βραβείο Χρυσές Σφαίρες για τον Καλύτερο Άνδρα Ηθοποιό σε Κωμωδία ή Μιούζικαλ (1997), Χρυσή Σφαίρα Β' Ανδρικού Ρόλου - κινηματογραφική ταινία (2000), IAS Freedom Medal, αστέρι στη Λεωφόρο της Δόξας του Χόλιγουντ (1986)[3], Βραβείο Satum καλύτερου ηθοποιού (2002), Τιμητικός φοίνικας (2022), Satellite Award for Best Actor in a Musical or Comedy (1997), Χρυσές Σφαίρες (1990), Χρυσός Φοίνικας (2022), Βραβεία Saturn (2002) και Βραβεία Broadcast Film Critics Association (2005)
δεδομένα (π • σ • ε )
Από το 2005 οι Κρουζ και Πόλα Γουάγκνερ είναι υπεύθυνοι του κινηματογραφικού στούντιο United Artists.[4] Ο Κρουζ είναι επίσης γνωστός για την υποστήριξή του στην Εκκλησία της Σαηεντολογίας.[5] Ο Κρουζ έχει λάβει συνολικά τρεις υποψηφιότητες για Όσκαρ και έχει βραβευτεί με τρεις Χρυσές Σφαίρες για τις ταινίες Γεννημένος την 4η Ιουλίου (Born on the Fourth of July, 1989), Τζέρι Μαγκουάιρ (Jerry Maguire, 1996) και Μανόλια (Magnolia, 1999).
Ο Τομ Κρουζ γεννήθηκε στο Σίρακιουζ της Νέας Υόρκης[6] από τους Μέρι Λι και Τόμας Κρουζ Μάποθερ τον 3ο.[7][8] Είναι γερμανικής, ιρλανδικής και αγγλικής καταγωγής.[9] Μεγάλωσε στη φτώχεια, σε μια καθολική οικογένεια την οποία κακοποιούσε ο πατέρας τους. Ο Κρουζ έχει περιγράψει τον πατέρα του ως "αγγελιοφόρος του χάους".[10] Έχει κακοποιηθεί και ο ίδιος από τον πατέρα του, σχολιάζοντας "Ήταν το είδος ανθρώπου που όταν κάτι πήγαινε στραβά, σε κλώτσαγε. Ήταν ένα μεγάλο μάθημα -σε καθησύχαζε, σε έκανε να αισθανθείς ασφαλής και μετά, μπαμ! Για μένα ήταν κάπως 'Κάτι δεν πάει καλά με αυτόν τον τύπο. Μην τον εμπιστεύεσαι. Να προσέχεις'".[10]
Ο Κρουζ πέρασε ένα μεγάλο μέρος της παιδικής του ηλικίας στον Καναδά. Η οικογένεια αργότερα μετακόμισε στο Μπίκον Χιλ, ώστε ο πατέρας του να πιάσει δουλειά ως σύμβουλος άμυνας στον καναδικό στρατό.[11] Στο σχολείο ο Κρουζ ήταν δραστήριος στην άθληση, παίζοντας χόκεϊ επί δαπέδου.[12] Παράλληλα ασχολήθηκε και για πρώτη φορά με τη δραματική τέχνη.[13]
Ο Τομ Κρουζ το 1989
Οι πρώτες κινηματογραφικές εμφανίσεις του Κρουζ έγιναν το 1981 στις ταινίες Ατελείωτη Αγάπη (Endless Love) και Ταπς, η Σάλπιγγα της Ανταρσίας (Taps), στην οποία υποδύθηκε έναν τρελαμένο μαθητή στρατιωτικού σχολείου. Ο πρώτος του πρωταγωνιστικός ρόλος έγινε το 1983 στην κωμωδία Losin' It. Την ίδια χρονιά εμφανίστηκε στις ταινίες Τομ Κρουζ, ο Ασυγκράτητος (All the Right Moves) και Οι Πονηρές Δουλειές ενός Πρωτάρη (Risky Business). Το 1985 πρωταγωνίστησε σην ταινία Θρύλος (Legend) σε σκηνοθεσία Ρίντλεϊ Σκοτ. Την επόμενη χρονιά ο Κρουζ έγινε παγκοσμίως γνωστός με το ρόλο του Πιτ "Μάβερικ" Μίτσελ στη μεγάλη εισπρακτική επιτυχία Τοπ Γκαν (Top Gun). Το Τοπ Γκαν έλαβε πέντε υποψηφιότητες για Όσκαρ, κερδίζοντας ένα[14] και απέφερε 353,8 εκατομμύρια δολάρια παγκοσμίως.[15]
Μετά την επιτυχία του Τοπ Γκαν, ο Κρουζ πρωταγωνίστησε με τον Πολ Νιούμαν στην ταινία Το Χρώμα του Χρήματος (The Color of Money, 1986). Το 1988 έπαιξε στο Κοκτέιλ (Cocktail). Η ταινία αν και συγκέντρωσε 171,5 εκατομμύρια δολάρια παγκοσμίως[16] έλαβε κυρίως αρνητικές κριτικές[17] και κέρδισε δύο Χρυσά Βατόμουρα στις κατηγορίες Χειρότερη Ταινία και Χειρότερο Σενάριο ενώ ο Κρουζ έλαβε υποψηφιότητα για Χειρότερος Ηθοποιός.[18] Ακολούθησε η ταινία Ο Άνθρωπος της Βροχής (Rain Man), η οποία βραβεύτηκε με το Όσκαρ Καλύτερης Ταινίας.[19] Το 1989 ο Κρουζ υποδύθηκε τον αληθινό βετεράνο του Πολέμου του Βιετνάμ Ρον Κόβικ στην ταινία Γεννημένος την 4η Ιουλίου (Born on the Fourth of July). Για την ερμηνεία του βραβεύτηκε με Χρυσή Σφαίρα α' ανδρικού ρόλου - δράμα[20] και έλαβε υποψηφιότητα για BAFTA[21] και Όσκαρ α' ανδρικού ρόλου.[22]
Το 1990 πρωταγωνίστησε με τη Νικόλ Κίντμαν στο Μέρες Κεραυνού (Days of Thunder) και το 1992 με τους Τζακ Νίκολσον, Ντέμι Μουρ και Κέβιν Μπέικον στο δικαστικό δράμα Ζήτημα Τιμής (A Few Good Men). Ο Κρουζ έλαβε υποψηφιότητα για Χρυσή Σφαίρα α' ανδρικού ρόλου - δράμα[23] ενώ η ίδια η ταινία έλαβε πέντε υποψηφιότητες για Όσκαρ, μεταξύ των οποίων και για Καλύτερη Ταινία.[24] To Ζήτημα Τιμής αποδείχτηκε και μεγάλη εισπρακτική επιτυχία αποφέροντας 243,2 εκατομμύρια δολάρια παγκοσμίως.[25] Ακολούθησε η ταινία Η Φίρμα (The Firm) το 1993 και την επόμενη χρονιά ο Κρουζ πρωταγωνίστησε μαζί με τους Μπραντ Πιτ και Αντόνιο Μπαντέρας στην ταινία Συνέντευξη με έναν Βρικόλακα (Interview with the Vampire: The Vampire Chronicles), βασισμένη στην ομότιτλη νουβέλα της Αν Ράις. Παρά το γεγονός ότι η ταινία έλαβε θετικά σχόλια από τους κριτικούς, η Ράις αρχικά ήταν αντίθετη με την επιλογή του Τομ Κρουζ. Αφού είδε την ταινία, όμως, επαίνεσε την ερμηνεία του και απολογήθηκε για τις προηγούμενες αμφιβολίες της για το πρόσωπο του Κρουζ.[26]
Το 1996 ο Κρουζ ανέλαβε τον πρωταγωνιστικό ρόλο του πράκτορα Ίθαν Χαντ στην περιπετειώδη ταινία Επικίνδυνη Αποστολή (Mission Impossible) βασισμένη στην ομώνυμη τηλεοπτική σειρά. Η ταινία αποτέλεσε την πρώτη ανάμεσα στις 4 συνολικά ταινίες και έγινε τεράστια εισπρακτική επιτυχία με 457,6 εκατομμύρια δολάρια παγκοσμίως.[27] Την ίδια χρονιά πρωταγωνίστησε στο Τζέρι Μαγκουάιρ (Jerry Maguire), για το οποίο βραβεύτηκε με τη δεύτερη Χρυσή Σφαίρα[28] και έλαβε υποψηφιότητα για Όσκαρ α' ανδρικού ρόλου.[29] Το 1999, ο Κρουζ συνεργάστηκε ξανά με τη Νικόλ Κίντμαν στην ταινία Μάτια Ερμητική Κλειστά] (Eyes Wide Shut) σε σκηνοθεσία Στάνλεϊ Κιούμπρικ και έπαιξε στο πλάι των Τζούλιαν Μουρ και Φίλιπ Σέιμουρ Χόφμαν στην ταινία Μανόλια (Magnolia). Για την ερμηνεία του στο Μανόλια ο Κρουζ βραβεύτηκε με την τρίτη του Χρυσή Σφαίρα[30] και έλαβε υποψηφιότητα για Όσκαρ β' ανδρικού ρόλου.[31]
Ο Τομ Κρουζ το 2006
Το 2000, ο Κρουζ επανέλαβε τον ρόλο του Ίθαν Χαντ στη συνέχεια Επικίνδυνη Αποστολή ΙΙ (Mission: Impossible II). Την ταινία σκηνοθέτησε ο Τζον Γου και όπως ο προκάτοχός του έγινε τεράστια εισπρακτική επιτυχία συγκεντρώνοντας 546,3 εκατομμύρια δολάρια παγκοσμίως.[32] Την επόμενη χρονιά πρωταγωνίστησε μαζί με τις Κάμερον Ντίαζ και Πενέλοπε Κρουζ στο αισθηματικό θρίλερ Vanilla Sky και το 2002 στην περιπέτεια επιστημονικής φαντασίας Minority Report σε σκηνοθεσία Στίβεν Σπίλμπεργκ. Το 2003 πρωταγωνίστησε στο ιστορικό δράμα Ο Τελευταίος Σαμουράι (The Last Samurai) για το οποίο έλαβε υποψηφιότητα για Χρυσή Σφαίρα α' ανδρικού ρόλου.[33] Ακολούθησαν οι ταινίες Η Διαδρομή (Collateral, 2004) και Ο Πόλεμος των Κόσμων (War of the Worlds, 2005) όπου ξανασυνεργάστηκε με τον Σπίλμπεργκ.
Το 2006, υποδύθηκε για τρίτη φορά τον Ίθαν Χαντ στην τρίτη προσθήκη της σειράς ταινιών Επικίνδυνη Αποστολή, Επικίνδυνη Αποστολή ΙΙΙ (Mission: Impossible IIΙ). Η ταινία έλαβε κυρίως θετικές κριτικές αλλά κινήθηκε λιγότερο ικανοποιητικά από τις προηγούμενες της σειράς αποφέροντας 397,8 εκατομμύρια δολάρια παγκοσμίως.[34] Την επόμενη χρονιά εμφανίστηκε στο πλευρό των Ρόμπερτ Ρέντφορντ και Μέριλ Στριπ στην εισπρακτική αποτυχία Λέοντες αντί Αμνών (Lions for Lambs) και το 2008 έκανε μια μικρή εμφάνιση στην κωμωδία Τροπική Καταιγίδα (Tropic Thunder). Για την ερμηνεία του στην ταινία έλαβε υποψηφιότητα για Χρυσή Σφαίρα β' ανδρικού ρόλου.[35] Το 2009 πρωταγωνίστησε στο ιστορικό θρίλερ Επιχείρηση Βαλκυρία (Valkyrie) σε σκηνοθεσία του Μπράιαν Σίνγκερ.
Τον Μάρτιο του 2010 ο Κρουζ ολοκλήρωσε τα γυρίσματα της κωμικής περιπέτειας Επικίνδυνες Παρέες (Knight and Day) στην οποία ξανασυνεργάστηκε με την Κάμερον Ντίαζ. Η ταινία κυκλοφόρησε στους κινηματογράφους τον Ιούνιο του 2010.[36] Τον Φεβρουάριο του 2010, ο Κρουζ επιβεβαίωσε την επιστροφή του στην τέταρτη ταινία της σειράς Επικίνδυνη Αποστολή. Το Επικίνδυνη Αποστολή – Πρωτόκολλο: Φάντασμα (Mission: Impossible – Ghost Protocol) κυκλοφόρησε το Δεκέμβριο του 2011.[37] Η ταινία έλαβε θερμής αποδοχής από κοινό και κριτικούς[38] και έφτασε τα 693 εκατομμύρια δολάρια σε εισπράξεις παγκοσμίως[39] και αποτελεί τη μεγαλύτερη εισπρακτική επιτυχία του Κρουζ.[40]
Στα μέσα του 2011 ο Κρουζ ξεκίνησε τα γυρίσματα της ταινίας Ροκ για Πάντα (Rock of Ages), η οποία κυκλοφόρησε στους κινηματογράφους τον Ιούνιο του 2012.[41] Την ίδια χρονιά πρωταγωνίστησε στην περιπέτεια Jack Reacher.[42] Επόμενη ταινία του θα είναι το περιπετειώδης θρίλερ επιστημονικής φαντασίας Oblivion.[43]
Οι Τομ Κρουζ και Κέιτι Χολμς το Μάιο του 2009
Ο Κρουζ είχε σχέση με τη συμπρωταγωνίστριά του στην ταινία Οι Πονηρές Δουλειές ενός Πρωτάρη (Risky Business) Ρεμπέκα Ντε Μορνέ, με την οποία συζούσαν στη Νέα Υόρκη από το 1983 μέχρι το 1985.[44][45][46][47]
Το Μάιο του 1987 παντρεύτηκε την ηθοποιό Μίμι Ρότζερς και χώρισαν το Φεβρουάριο του 1990. Η Ρότζερς φημολογείται ότι εισήγαγε τον Κρουζ στην Σαηεντολογία.[48] Γνώρισε τη δεύτερη σύζυγό του, Νικόλ Κίντμαν στα γυρίσματα της ταινίας Μέρες Κεραυνού (Days of Thunder). Παντρεύτηκαν το Δεκέμβριο του 1990. Μαζί υιοθέτησαν δύο παιδιά, την Ιζαμπέλα Τζέιν και τον Κόνορ Άντονι. Χώρισαν το Φεβρουάριο του 2001.[49] Ο Κρουζ διατηρούσε σχέση με την Πενέλοπε Κρουζ, συμπρωταγωνίστριά του στο Vanilla Sky. Η σχέση τους τελείωσε το 2004.[50]
Τον Απρίλιο του 2005 ο Κρουζ ξεκίνησε να βγαίνει με την Κέιτι Χολμς.[51] Ένα μήνα αργότερα, ο Κρουζ εξέφρασε δημοσίως την αγάπη του για τη Χολμς στην εκπομπή της Όπρα Γουίνφρεϊ.[52] Τον Οκτώβριο του 2005, το ζευγάρι ανακοίνωσε ότι περιμένουν παιδί.[53] Η κόρη τους, Σούρι, γεννήθηκε τον Απρίλιο του 2006. Παντρεύτηκαν στις 18 Νοεμβρίου 2006 στην Ιταλία.[54][55] Στις 29 Ιουνίου 2012, ανακοινώθηκε ότι η Χόλμς κατέθεσε αίτηση διαζυγίου μετά από πεντέμιση χρόνια γάμου.[56][57]
Ατελείωτη Αγάπη (Endless Love)
Ταπς, η Σάλπιγγα της Ανταρσίας (Taps)
Αουτσάιντερς, Επαναστάτες Χωρίς Αύριο (The Outsiders)
Τομ Κρουζ, ο Ασυγκράτητος (All the Right Moves)
Οι Πονηρές Δουλειές ενός Πρωτάρη (Risky Business)
Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ
Τζακ Ο' Δε Γκριν
Τοπ Γκαν (Top Gun)
Το Χρώμα του Χρήματος (The Color of Money)
Εφιάλτης στο Δρόμο με τις Λεύκες Νο 3 (A Nightmare on Elm Street 3: Dream Warriors)
Ο Άνθρωπος της Βροχής (Rain Man)
Γεννημένος την 4η Ιουλίου (Born on the Fourth of July)
Χρυσή Σφαίρα Α' Ανδρικού Ρόλου - Δράμα
Υποψηφιότητα Όσκαρ Α' Ανδρικού Ρόλου
Υποψηφιότητα BAFTA Καλύτερου Ηθοποιού σε Πρωταγωνιστικό Ρόλο
Μέρες Κεραυνού (Days of Thunder)
Μακρινός Ορίζοντας (Far and Away)
Ζήτημα Τιμής (A Few Good Men)
Υποψηφιότητα Χρυσή Σφαίρα Α' Ανδρικού Ρόλου - Δράμα
Η Φίρμα (The Firm)
Συνέντευξη με έναν Βρικόλακα (Interview with the Vampire: The Vampire Chronicles)
Επικίνδυνη Αποστολή (Mission Impossible)
Τζέρι Μαγκουάιρ (Jerry Maguire)
Χρυσή Σφαίρα Α' Ανδρικού Ρόλου - Κωμωδία/Μιούζικαλ
Υποψηφιότητα Όσκαρ Α' Ανδρικού Ρόλου
Υποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο
Φρανκ Τ. Τζ. Μάκι
Χρυσή Σφαίρα Β' Ανδρικού Ρόλου
Υποψηφιότητα Όσκαρ Β' Ανδρικού Ρόλου
Υποψηφιότητα Screen Actors Guild Award Καλύτερης Ανδρικής Ερμηνείας σε Δευτεραγωνιστικό Ρόλο
Υποψηφιότητα Screen Actors Guild Award Συνολικής Ερμηνείας από Καστ
Επικίνδυνη Αποστολή ΙΙ (Mission: Impossible II)
Stanley Kubrick: A Life in Pictures
Austin Powers: Το Χρυσό Εργαλείο (Austin Powers in Goldmember)
Ο Τελευταίος Σαμουράι (The Last Samurai)
Υποψηφιότητα Χρυσή Σφαίρα Α' Ανδρικού Ρόλου - Δράμα
Collateral: Η Διαδρομή (Collateral)
Ο Πόλεμος των Κόσμων (War of the Worlds)
Επικίνδυνη Αποστολή ΙΙΙ (Mission: Impossible IIΙ)
Λέοντες αντί Αμνών (Lions for Lambs)
Τροπική Καταιγίδα (Tropic Thunder)
Υποψηφιότητα Χρυσή Σφαίρα Β' Ανδρικού Ρόλου
Επικίνδυνες Παρέες (Knight and Day)
Επικίνδυνη Αποστολή – Πρωτόκολλο: Φάντασμα (Mission: Impossible – Ghost Protocol)
Ροκ για Πάντα (Rock of Ages)
Τ/χης Ουίλιαμ "Μπιλ" Κέιτζ
Επικίνδυνη: Αποστολή - Μυστικό Έθνος
Η Μούμια (The Mummy)
↑ «Tom Cruise and Katie Holmes Divorced». E! News. 21  Αυγούστου 2012.
↑ 2,0 2,1 2,2 2,3 Leo van de Pas: (Αγγλικά) Genealogics. 2003.
↑ Ανακτήθηκε στις 6  Ιουνίου 2021.
↑ «MGM Partners With Tom Cruise and Paula Wagner to Form New United Artists». PR Newswire. Metro-Goldwyn-Mayer Studios. 2 Νοεμβρίου 2006. Αρχειοθετήθηκε από το πρωτότυπο στις 2008-09-29. https://web.archive.org/web/20080929115013/http://sev.prnewswire.com/entertainment/20061102/LATH10602112006-1.html. Ανακτήθηκε στις 2012-07-05.
↑ «Scientology News: Tom Cruise Tops List of Scientology Celebrities at Celebrity Centre International 34th Anniversary». scientology.org. Αρχειοθετήθηκε από το πρωτότυπο στις 3 Ιανουαρίου 2008. Ανακτήθηκε στις 5 Ιουλίου 2012.
↑ «Cruise's Family Tree Treat». 13 Ιανουαρίου 2004. Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 5 Ιουλίου 2012.
↑ «Being Tom Cruise». Time. Αρχειοθετήθηκε από το πρωτότυπο στις 2004-12-15. https://web.archive.org/web/20041215091811/http://www.time.com/time/europe/magazine/2002/0701/cruise/story2.html. Ανακτήθηκε στις 5 Ιουλίου 2012.  |bot=RjwilmsiBot}}
↑ «Tom Cruise Biography». Ανακτήθηκε στις 5 Ιουλίου 2012.
↑ «Ancestry of Tom Cruise». Wargs.com. Ανακτήθηκε στις 5 Ιουλίου 2012.
↑ 10,0 10,1 «I Can Create Who I Am». Parade. 9 Απριλίου 2006. Ανακτήθηκε στις 5 Ιουλίου 2012.
↑ «Tom Cruise - Biography». talktalk.co.uk. Ανακτήθηκε στις 5 Ιουλίου 2012.
↑ «Tom Cruise: An Unauthorized Biography». Αρχειοθετήθηκε από το πρωτότυπο στις 22 Ιανουαρίου 2009. Ανακτήθηκε στις 5 Ιουλίου 2012.
↑ Ottawa, The (18 Ιανουαρίου 2008). «Cruise's time in capital one for books». Canada.com. Ανακτήθηκε στις 5 Ιουλίου 2012.
↑ «The 59th Academy Awards (1987) Nominees and Winners». oscars.org. 30 Μαρτίου 1987. Αρχειοθετήθηκε από το πρωτότυπο στις 1 Οκτωβρίου 2014. Ανακτήθηκε στις 5 Ιουλίου 2012.
↑ «Τοπ Γκαν στο Box Office Mojo». Τοπ Γκαν στο Box Office Mojo. Ανακτήθηκε στις 5 Ιουλίου 2012.
↑ «Κοκτέιλ στο Box Office Mojo». Box Office Mojo. Ανακτήθηκε στις 5 Ιουλίου 2012.
↑ «Κοκτέιλ στο Rotten Tomatoes». Rotten Tomatoes. Ανακτήθηκε στις 5 Ιουλίου 2012.
↑ John Wilson (23 Αυγούστου 2000). «Golden Raspberry Awards 1988». razzies.com. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Ιουλίου 2012.
↑ «The 61st Academy Awards (1989) Nominees and Winners». oscars.org. 29 Μαρτίου 1989. Αρχειοθετήθηκε από το πρωτότυπο στις 1 Οκτωβρίου 2014. Ανακτήθηκε στις 5 Ιουλίου 2012.
↑ «The 47th Annual Golden Globe Awards (1990)». goldenglobes.org. Αρχειοθετήθηκε από το πρωτότυπο στις 27 Μαΐου 2011. Ανακτήθηκε στις 5 Ιουλίου 2012.
↑ «BAFTA Awards 1991». IMDb. Ανακτήθηκε στις 5 Ιουλίου 2012.
↑ «The 62nd Academy Awards (1990) Nominees and Winners». oscars.org. 26 Μαρτίου 1990. Ανακτήθηκε στις 5 Ιουλίου 2012.
↑ «The 50th Annual Golden Globe Awards (1993)». goldenglobes.org. Αρχειοθετήθηκε από το πρωτότυπο στις 5 Ιουλίου 2011. Ανακτήθηκε στις 5 Ιουλίου 2012.
↑ «The 65th Academy Awards (1993) Nominees and Winners». oscars.org. 29 Μαρτίου 1993. Ανακτήθηκε στις 5 Ιουλίου 2012.
↑ «Ζήτημα Τιμής στο Box Office Mojo». Box Office Mojo. Ανακτήθηκε στις 5 Ιουλίου 2012.
↑ «Go Figure». Entertainment Weekly. 30 Δεκεμβρίου 1994. Αρχειοθετήθηκε από το πρωτότυπο στις 29 Δεκεμβρίου 2020. Ανακτήθηκε στις 5 Ιουλίου 2012.
↑ «Επικίνδυνη Αποστολή στο Box Office Mojo». Box Office Mojo. Ανακτήθηκε στις 5 Ιουλίου 2012.
↑ «The 54th Annual Golden Globe Awards (1997)». goldenglobes.org. Αρχειοθετήθηκε από το πρωτότυπο στις 7 Οκτωβρίου 2010. Ανακτήθηκε στις 5 Ιουλίου 2012.
↑ «The 69th Academy Awards (1997) Nominees and Winners». The 69th Academy Awards (1997) Nominees and Winners. 24 Μαρτίου 1997. Αρχειοθετήθηκε από το πρωτότυπο στις 1 Φεβρουαρίου 2012. Ανακτήθηκε στις 5 Ιουλίου 2012.
↑ «The 57th Annual Golden Globe Awards (2000)». goldenglobes.org. Αρχειοθετήθηκε από το πρωτότυπο στις 29 Δεκεμβρίου 2010. Ανακτήθηκε στις 5 Ιουλίου 2012.
↑ «The 72nd Academy Awards (2000) Nominees and Winners». oscars.org. 26 Μαρτίου 2000. Ανακτήθηκε στις 5 Ιουλίου 2012.
↑ «Επικίνδυνη Αποστολή ΙΙ στο Box Office Mojo». Box Office Mojo. Ανακτήθηκε στις 5 Ιουλίου 2012.
↑ «The 61st Annual Golden Globe Awards (2004)». goldenglobes.org. Αρχειοθετήθηκε από το πρωτότυπο στις 8 Αυγούστου 2011. Ανακτήθηκε στις 5 Ιουλίου 2012.
↑ «Επικίνδυνη Αποστολή ΙΙΙ στο Box Office Mojo». Box Office Mojo. Ανακτήθηκε στις 5 Ιουλίου 2012.
↑ «The 66th Annual Golden Globe Awards (2009)». goldenglobes.org. Αρχειοθετήθηκε από το πρωτότυπο στις 29 Δεκεμβρίου 2010. Ανακτήθηκε στις 5 Ιουλίου 2012.
↑ «Knight and Day». Knightanddaymovie.com. Αρχειοθετήθηκε από το πρωτότυπο στις 19 Αυγούστου 2010. Ανακτήθηκε στις 5 Ιουλίου 2012.
↑ «Cruise to star in 'Mission: Impossible 4' – Entertainment – Access Hollywood». MSNBC. 9 Φεβρουαρίου 2010. Ανακτήθηκε στις 5 Ιουλίου 2012.
↑ «Επικίνδυνη Αποστολή – Πρωτόκολλο: Φάντασμα στο Rotten Tomatoes». Rotten Tomatoes. Ανακτήθηκε στις 5 Ιουλίου 2012.
↑ «Επικίνδυνη Αποστολή – Πρωτόκολλο: Φάντασμα στο Box Office Mojo». Box Office Mojo. Ανακτήθηκε στις 5 Ιουλίου 2012.
↑ Subers, Ray (7 Φεβρουαρίου 2012). «Around-the-World Roundup: 'M:I-4' Passes $600 Million Worldwide». Box Office Mojo. http://www.boxofficemojo.com/news/?id=3364&p=.htm. Ανακτήθηκε στις 5 Ιουλίου 2012.
↑ Everett, Christina (15 Μαΐου 2012). «Tom Cruise flaunts his abs, fake tattoos in 'Rock of Ages'-inspired photo shoot for W magazine». Daily News (New York). Αρχειοθετήθηκε από το πρωτότυπο στις 2012-05-18. https://web.archive.org/web/20120518075305/http://www.nydailynews.com/entertainment/movies/tom-cruise-flaunts-abs-fake-tattoos-rock-ages-inspired-photo-shoot-w-magazine-article-1.1078665. Ανακτήθηκε στις 5 Ιουλίου 2012.
↑ «FIRST LOOK: Tom Cruise makes a stand in crime thriller 'Jack Reacher' -- EXCLUSIVE». Entertainment Weekly. 27 Ιουνίου 2012. Ανακτήθηκε στις 5 Ιουλίου 2012.
↑ «Cruise scores a Bond girl! Tom only has eyes for Olga Kurylenko on set of Oblivion». dailymail.co.uk. 13 Ιουνίου 2012. Ανακτήθηκε στις 5 Ιουλίου 2012.
↑ «TCM biography of De Mornay». Tcm.com. Ανακτήθηκε στις 5 Ιουλίου 2012.
↑ «Yahoo biography of De Mornay». Sg.movies.yahoo.com. Ανακτήθηκε στις 5 Ιουλίου 2012.
↑ «Cruise Control». Vh1. 27 Μαΐου 2005. Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 5 Ιουλίου 2012.
↑ «MovieMotel biography of De Mornay». Moviemotel.com. Αρχειοθετήθηκε από το πρωτότυπο στις 14 Ιουλίου 2011. Ανακτήθηκε στις 5 Ιουλίου 2012.
↑ Masters, Kim (Σεπτέμβριος–Οκτώβριος 2005). «The Passion of Tom Cruise». Radar. Αρχειοθετήθηκε από το πρωτότυπο στις 19 Οκτωβρίου 2006. Ανακτήθηκε στις 5 Ιουλίου 2012.
↑ «Celebrity News, Entertainment News, Celebrity Gossip - E! Online UK». Eonline.com. Αρχειοθετήθηκε από το πρωτότυπο στις 13 Απριλίου 2001. Ανακτήθηκε στις 5 Ιουλίου 2012.
↑ «Cruise and Cruz end relationship». BBC. 26 Μαρτίου 2004. http://news.bbc.co.uk/2/hi/entertainment/3570639.stm. Ανακτήθηκε στις 5 Ιουλίου 2012.
↑ César G Soriano, (5 Μαΐου 2005). «"Tom, Katie flying high on romance"». USA Today. Ανακτήθηκε στις 5 Ιουλίου 2012.
↑ Jason Lynch (6 Ιουνίου 2005). «Tom & Katie: Truly, Madly, Deeply». People. Ανακτήθηκε στις 5 Ιουλίου 2012.
↑ Ryan E Smith (6 Οκτωβρίου 2005). «Baby frenzy begins: Katie Holmes and Tom Cruise are expecting their first child together». The Blade. Ανακτήθηκε στις 5 Ιουλίου 2012.
↑ Soriano, César G (20 Νοεμβρίου 2006). «Mr. and Mrs. TomKat: Inside their fairy-tale wedding». USA Today. http://www.usatoday.com/life/people/2006-11-19-tomkat-highlights_x.htm. Ανακτήθηκε στις 5 Ιουλίου 2012.
↑ «"Cruise, Holmes exchange vows in castle: Mr. and Mrs. TomKat depart on their honeymoon"». Toledoblade.com. Ανακτήθηκε στις 5 Ιουλίου 2012.
↑ «Tom Cruise, Katie Holmes to divorce». CNN Entertainment. 29 Ιουνίου 2012. http://marquee.blogs.cnn.com/2012/06/29/report-tom-cruise-katie-holmes-set-to-divorce/?. Ανακτήθηκε στις 5 Ιουλίου 2012.
↑ Heyman, J.D. (29 Ιουνίου 2012). «Tom Cruise and Katie Holmes Are Divorcing». People. http://www.people.com/people/article/0,,20608003,00.html. Ανακτήθηκε στις 5 Ιουλίου, 2012.